Alex Vaenerberg

Alex Oliver Vaenerberg (s. 21. elokuuta 1992 Zürich, Sveitsi) on suomalainen kilpauransa päättänyt koripalloilija. Pelintekijänä pelannut Vaenerberg oli Raholan Pyrkivän kasvatti. Hän pelasi Korisliigassa kymmenen kautta edustaen Tampereen Pyrintöä, jossa hän voitti Suomen mestaruuden vuonna 2014 ja sijoittui samalla kaudella Baltian liigassa neljänneksi, Salon Vilpasta, jossa hänet palkittiin kaudella 2011–2012 Korisliigan vuoden tulokkaana, ja Helsinki Seagullsia jossa voitti SM-pronssia vuosina 2017 ja 2018. Vaenerberg pelasi myös Suomen nuorisomaajoukkueissa ja edusti maata vuosien 2013 ja 2015 universiadeissa.

 Pelaajaura 
 Matka pääsarjatasolle 

Vaenerberg aloitteli pääsarjauraansa Tampereen Pyrinnön organisaatiossa. Hän pelasi kaudella 2009–10 viidessä ja kaudella 2010–11 kolmessa Korisliiga-ottelussa. Kauden 2010–11 Vaenerberg pelasi kuitenkin pääasiassa kaksoislisenssillä BC Nokian joukkueessa, ja samalla kaudella hän pelasi myös Pyrinnön I-divisioonaan nousseessa kakkosjoukkueessa ja SM-hopeaa voittaneessa A-juniorijoukkueessa.http://www.basket.fi/uutiset/etusivun_uutiset2/?x33156=8186454http://www.vilpasvikings.fi/uutiset_news_1048.htm 

 Läpimurto Vilppaassa 

Kaudeksi 2011–2012 Vaenerberg siirtyi Vilpas Vikingsiin. Vilppaan-tulokaskaudellaan hän pelasi 3,9 pisteen, 1,7 syötön ja 1,6 levypallon ottelukohtaisella keskiarvoilla. Vilpas sijoittui runkosarjassa kahdeksanneksi ja selviytyi pudotuspeleihin, joiden puolivälierissä joukkue kuitenkin hävisi Joensuun Katajaa vastaan otteluvoitoin 3–0http://www.basket.fi/sarjat/sarjan_etusivu/?season_id=15653&league_id=4 . Vaenerberg valittiin kauden lopuksi Korisliigan vuoden tulokkaaksi.http://www.basket.fi/uutiset/?x125709=13065303  Seuraavalla kaudella Vilpas sijoittui jälleen runkosarjassa kahdeksanneksi ja putosi puolivälierissä, tällä kertaa Loimaan Bisonsille.http://www.basket.fi/sarjat/sarjan_etusivu/?season_id=63253&league_id=4  Vaenerbergillä oli merkittävä rooli Vilppaan pelinteon avustamisessa. Hän toi pallon hyökkäyspäähän, ja oli myös osittain vastuussa joukkueen pelin pyörimisestä. Hänen toinen Vilppaan-kautensa päättyi sormimurtumaan.http://www.urheilulehti.fi/lisaa-lajeja/hallitsevalla-mestarilla-ei-varaa-loukkaantumisiin-kestaako-tahtisikerma-kovan-kuorman Vaenerberg oli kahdella ensimmäisellä Vilppaan-kaudellaan joukkueen päävalmentaja Mikko Tupamäen avainpelaajiahttp://www.sss.fi/2016/02/tupamaen-luottomies-palaa-loppukaudeksi-vilppaaseen/.

 Paluu Pyrintöön ja Suomen mestaruus 
Kesäkuussa 2013 Vaenerberg palasi takaisin Pyrintöön kaksivuotisella sopimuksella.http://www.basket.fi/uutiset/kaikki_uutiset/?x122462=18051303 Pyrintö pelasi ensimmäisenä suomalaisjoukkueena Baltian liigassa, jossa se sijoittui neljänneksi. Korisliigassa Pyrintö voitti runkosarjan uudella voittoennätyksellä ja voitti kauden päätteeksi historiansa kolmannen ja Vaenerbergin ensimmäisen Suomen mestaruuden.

Kauden 2014–2015 päätyttyä Vaenerberg teki Pyrinnön kanssa vuoden pituisen jatkosopimuksen.http://pyrinto.fi/alex-vaenerberg-jatkosopimukseen-pyrinnon-kanssa/ http://www.basket.fi/uutiset/kaikki_uutiset/?x122462=31301273

Kaudella 2015–2016 Pyrinnön kokoonpano- ja peluutusmuutosten johdosta Vaenerbergin peliaika väheni. Vaenerbergin vanha seura Vilpas otti yhteyttä Pyrintöön, ja 9. helmikuuta 2016 hän siirtyi loppukaudeksi lainalle Vilppaaseen. Vilppaan toinen pelintekijä Sami Ikävalko oli poistunut seurasta aikaisemmin, ja salolaisseura tarvitsi ykköspelintekijälleen Doug Wigginsille enemmän lepoa vaihdossa, joten Vaenerbergin oletettiin saavan enemmän peliaikaa.http://pyrinto.fi/vaenerberg-vuokralle-vilppaaseen/  Vaenerbergin peliaika myös kasvoi noin 15 minuuttiin per ottelu, ja keskimäärin hän teki lopuissa kahdeksassa runkosarjaottelussa 5,4 pistettä ja antoi 2,1 koriin johtanutta syöttöä. Vilpas sijoittui runkosarjassa kuudenneksi ja sai vastaansa Kouvot. Vaenerberg sai nilkkavamman kolmannessa puolivälieräottelussahttp://www.sss.fi/2016/04/kouvot-jalleen-kova-kotonaan-vilppaan-kausi-on-katkolla-torstaina-salohallissa/. Puolivälieräsarja oli erittäin tasainen, ja Kouvot eteni välieriin viimeisen ottelun viimeisen hetken korilla päättäen Vilppaan ja pudotuspelit sen rotaation yhdeksäntenä pelaajana pelanneen Vaenerbergin kauden.http://www.basket.fi/uutiset/kaikki_uutiset/?x122462=38664199

 Helsinki Seagulls 

Kesäkuussa 2016 Vaenerberg siirtyi Helsinki Seagullsiin 1+2-vuotisella sopimuksella.http://www.basket.fi/uutiset/kaikki_uutiset/?x122462=40317365https://www.hbl.fi/artikel/efter-dromflytten-vaenerberg-vittrar-guld-med-seagulls-2/ Keväällä 2017 hän voitti Seagullsissa SM-pronssia. Myös kevät 2018 päättyi Vaenerbergin ja Seagullsin osalta pronssimitaleihin.

Keväällä 2019 Vaenerberg koki uransa jääneen polkemaan paikalleen vaihtopenkiltä tulevan pelintekijän rooliin. Lisäksi hän karsasti Korisliigan tuolloista neljän ulkomaalaispelaajan joukkuekohtaista kiintiötä, eikä häntä houkuttanut lähteä pelaamaan esimerkiksi Lapualle. Hän hankki myös asunnon Helsingistä ja siirtyi työskentelemään rahoitusalalle. Toukokuussa 2019 Vaenerberg ilmoitti virallisesti päättävänsä kilpauransa.https://www.instagram.com/p/Bw9FAo2hO2e/Urheilulehti 16.10.2019, 46–47

 Maajoukkue 

Vaenerberg pelasi myös Suomen nuorisomaajoukkueissa. Kesäkuussa 2015 hänet nimettiin Suomen saman vuoden haastajamaajoukkuerinkiin.http://www.basket.fi/uutiset/kaikki_uutiset/?x122462=32341731 Vaenerberg kuului Suomen joukkueeseen vuosien 2013 ja 2015 kesäuniversiadeissahttp://www.sport.fi/uutiset/uutinen/suomen-joukkue-gwangjun-kesauniversiadeihin-sai-lopullisen-muotonsa .

 Saavutukset 
 Henkilökohtaiset saavutukset 
 Korisliigan vuoden tulokas 2012

 Joukkuesaavutukset 
 Suomen mestaruus 2014
 SM-pronssia 2017 ja 2018
 Baltian liigan neljäs sija 2014
 Universiadeissa 2013 ja 2015

 Pelityyli 

Pyrinnössä Vaenerbergin rooli oli toimia pelin vauhdittajana kuljettamalla pallo nopeasti ylös hyökkäykseen ja hakemalla aktiivisesti palloa pallottomana.http://pyrinto.fi/esittelyssa-tampereen-pyrinto-201415/  Aamulehden toimittaja kuvaili Vaenerbergiä kauden 2014–2015 päätyttyä "kovaksi raatajaksi" Ville Pekkolan tapaan. Vaenerbergiä kuvailtiin varmaksi pallon hyökkäyspäätyyn kuljettajaksi ja aktiiviseksi takamiesten puolustajaksi.

 Yksityiselämä 

Vaenerberg asui ensimmäiset kolme elinvuottaan Sveitsissä, missä hänen isänsä työskenteli. Eurobasketin mukaan hänellä on myös Sveitsin kansalaisuus.Alex Vaenerberg profile eurobasket.com  Vaenerbergin vanhemmat ovat suomalaisia, ja hän käyttää suomenruotsalaisena äidinkieltään ruotsia keskustellessaan Kauniaisista kotoisin olevan isänsä kanssa.http://pyrinto.fi/haastattelussa-mikael-sandberg/ http://www.walter.fi/alex-vaenerberg/ 

Vaenerberg oli koripalloilijana mukana muun muassa Majurin Pusiboi-musiikkivideollahttp://www.stara.fi/2014/07/25/majurilta-uusi-biisi-starassa/ ja YleX:n vuoden 2015 Blockfest-lähetyksessä.http://yle.fi/ylex/uutiset/koripallohistoriaa_blockfesteilla_vaativa_temppu_onnistui_ensimmaista_kertaa_maailmassa/3-8251877

 Tilastot 
 Runkosarja 
 Kausi Joukkue Sarja O 2P % 3P % 1P % HL PL LEV S M R T PTS PTS YHT2009–2010Tampereen PyrintöKorisliiga 5 50,0 % 0,0 % 50,0 % 0,2 0,8 1,0 0,6 0,8 0,6 – 1,6 82010–2011Tampereen PyrintöKorisliiga 3 – 0,0 % 66,7 % – – – 0,3 0,7 – – 1,3 42011–2012Salon VilpasKorisliiga 39 37,8 % 20,2 % 67,4 % 0,6 0,9 1,6 1,7 1,4 0,6 – 3,9 1512012–2013Salon VilpasKorisliiga 35 43,6 % 22,5 % 59,3 % 0,7 1,4 2,1 2,7 1,7 0,8 0,0 7,1 2482013–2014Tampereen PyrintöKorisliiga 43 49,2 % 33,8 % 67,5 % 0,3 1,0 1,2 1,1 0,7 0,6 0,0 3,7 1572013–2014Tampereen PyrintöBaltian liiga 11 51,9 % 52,4 % 66,7 % 0,6 0,9 1,5 1,6 0,6 0,1 – 6,6 732014–2015Tampereen PyrintöKorisliiga 40 45,3 % 21,1 % 71,8 % 0,7 1,3 2,1 1,5 0,8 1,2 0,1 4,2 1692014–2015Tampereen PyrintöBaltian liiga 10 34,6 % 35,5 % 60,0 % 1,0 0,8 1,8 1,6 0,9 2,0 0,1 6,3 632015–2016Tampereen PyrintöKorisliiga 23 46,2 % 15,4 % 64,7 % 0,3 0,7 1,0 1,1 0,9 0,4 0,1 2,6 59Salon Vilpas 8 55,6 % 29,4 % 61,5 % 0,6 0,8 1,4 2,1 1,4 1,0 – 5,4 432016–2017Helsinki Seagulls Korisliiga 35 43,2 % 30,7 % 63,6 % 0,5 0,9 1,4 1,9 1,2 0,6 0,1 5,1 1802017–2018Helsinki Seagulls Korisliiga 40 42,0 % 27,0 % 72,0 % 0,5 1,1 1,6 2,1 0,9 0,8 – 3,7 1462018–2019Helsinki Seagulls Korisliiga 37 52,1 % 25,3 % 56,0 % 0,6 1,3 1,9 2,1 0,6 0,7 0,0 3,4 127YhteensäKorisliiga 308 44,5 % 24,9 % 64,0 % 0,5 1,1 1,6 1,8 1,0 0,7 0,0 4,2 1292YhteensäBaltian liiga 21 43,4 % 42,3 % 63,2 % 0,8 0,9 1,7 1,6 0,8 1,5 0,0 6,5 136

 Pudotuspelit 
 Kausi Joukkue Sarja O 2P % 3P % 1P % HL PL LEV S M R T PTS PTS YHT2011–2012Salon VilpasKorisliiga 3 40,0 % 53,8 % 83,3 % – 0,7 0,7 2,0 1,3 1,7 – 13,0 392013–2014Tampereen PyrintöKorisliiga 13 60,0 % 23,5 % 66,6 % 0,3 0,7 1,0 0,3 0,5 0,3 – 2,5 322013–2014Tampereen PyrintöBaltian liiga 8 25,0 % 50,0 % 66.7 % 0,1 0,6 0,8 1,1 0,6 0,4 – 4,0 322014–2015Tampereen PyrintöKorisliiga 5 33,3 % 38,5 % 83,3 % 0,2 1,8 2,0 0,6 – 0,8 – 6,2 312014–2015Tampereen PyrintöBaltian liiga 4 33,3 % 14,3 % 50,0 % – 1,3 1,3 1,8 1,3 1,0 – 2,8 112015–2016Salon Vilpas Korisliiga 5 40,0 % 14,3 % 100,0 % 0,2 0,6 0,8 0,8 0,4 0,8 – 2,0 102016–2017Helsinki Seagulls Korisliiga 10 40,0 % 30,4 % 25,0 % 0,5 0,9 1,4 2,2 1,6 1,5 – 4,7 472017–2018Helsinki Seagulls Korisliiga 9 0,0 % 25,0 % 66,7 % 0,4 0,8 1,2 1,2 0,4 0,8 – 0,8 72018–2019Helsinki Seagulls Korisliiga 3 100,0 % 26,3 % 100,0 % 1,0 1,0 2,0 2,0 1,3 0,3 – 7,0 21YhteensäKorisliiga 48 41,0 % 31,3 % 71,7 % 0,4 0,9 1,2 1,2 0,7 0,8 – 3,9 187YhteensäBaltian liiga 12 29,4 % 39,1 % 60,0 % 0,1 0,8 0,9 1,3 0,8 0,6 – 3,6 43

 O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo

 Lähteet 
 Alex Vaenerberg Suomen Koripalloliitto
 Maajoukkuetilastot Suomen Koripalloliitto
 Alex Vaenerberg Baltic Basketball League 


 Viitteet 

Luokka:Suomalaiset koripalloilijat
Luokka:Vuonna 1992 syntyneet
Luokka:Elävät henkilöt